cyanic-selkie/wikianc huggingface dataset:
Արթուր Գիննեսս
Կենսագրություն
1752 թվականին՝ 27 տարեկան հասակում, արքեպիսկոպոս պապի՝ Փրայսից Արթուրին ժառանգած 100 ֆունտով Գիննեսսն սկսել է զարգացնել գարեջրագործական բիզնեսը։ 1755 թվականին Դուբլինից 17 կիլոմետր հեռավորության վրա գտնվող Լեյքսլիփ գյուղում վարձակալել է 9000 տարեկան 4 ակր տարածք ունեցող հողատարածք, որի մոտ գտնվել է իր փոքր գարեջրատունը, տարեկան վճարել է 45 ֆունտ, և սկսել պատրաստել ու լցնել «Գիննեսս» անվանումը կրող գարեջուրը։ Հետագայում աշխարհահռչակ սև գարեջուր դարձած «Գիննեսս» թունդ պորտերն սկսել է պատրաստվել 1759 թվականից։
Մինչև այսօր պատմաբանները չեն կարող միանշանակ պատասխան տալ նրա ծննդավայրի և ամսաթվի վերաբերյալ, «Գիննեսս» ընկերությունը պնդում է, որ նա ծնվել է 1725 թվականի սեպտեմբերի 28-ին, սակայն Արթուր Գիննեսսի՝ Արդ լճում գտնվող տապանաքարի վրա գրված է, որ նա մահացել է 1803 թվականի հունվարի 23-ին՝ 78 տարեկան հասակում այսպիսով վկայելով, որ նա ծնվել է 1724 թվականին կամ 1725 թվականի սկզբին ։
1761 թվականին ամուսնացել է Օլիվյա Ուիթմորի հետ, ունեցել է 21 երեխա, որոնցից 10-ը ապրել են մինչև չափահաս տարիքը։ Նրա որդիներից երեքը հետագայում դարձել են գարեջրագործներ։ 1764 թվականին տեղափոխվել է Դուբլին, որտեղ քաղաքի հյուսիսում կառուցել է իր տունը ։ 1780-1790-ական թվականներին Գիննեսսն աջակցել է Հենրի Գրատանի քաղաքական հայացքներին, հիմնականում այն պատճառով, որ Գրատանն առաջարկել էր նվազեցնել գարեջրի հարկը ։ Արթուր Գիննեսսն Իռլանդական գարեջրագործական գիլդիայի չորս գարեջրագործներից մեկն էր, որը Դուբլինը ներկայացրել է 1760-ական թվականներից մինչև իր մահը։
Ծանոթագրություններ
Կատեգորիա:Գործարարներ Կատեգորիա:Սեպտեմբերի 28 ծնունդներ Կատեգորիա:Իռլանդացի գործարարներ Կատեգորիա:Իռլանդացի բարեգործներ
Պոլիգալկա
Պոլիգալկա (Полыгалка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուխտոմա գետի աջ ափում՝ 85 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է՝ Իվանկովսկի հիդրոհանգույցից մինչև Ուգլիչսկի հիդրոհանգույց (Ուգլիչսկի ջրամբար)։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Ամմիսդա
Ամմիսդա, ամրոց Թուրքիայում, Կիլիկիայի արևելյան մասում, Տարսոն քաղաքիի շրջակայքում ։
Ծանոթագրություններ
Կատեգորիա:Կիլիկիայի բերդեր
Վյազմայի շրջան
Վյազմայի շրջան (Вяземский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Վյազմա ։
Աշխարհագրություն
Շրջանի տարածքի մակերեսը կազմում է 3352,66 կմ²։
Բնակչություն
2010 թվականի մարդահամարի արդյունքներով շրջանում բնակվում էր 80438 մարդ։ Բնակչության խտությունը կազմում էր 23,99 մարդ/կմ²։
Արտաքին հղումներ
Կատեգորիա:Սմոլենսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ուղտուսար
Ուղտուսար, Դավաբոյնու, Դավագյոգի, Դևեբոյնու, Դևեգյոգի, լեռնագագաթ Հայաստանի Արարատի մարզում, Երևան քաղաքից 35 կմ հարավ-արևելք, Գեղամա լեռնաշղթայի արևմտյան կողմում, Ուղտուպար լեռնաբազութում։ Բարձրություն 3170 մ։ Ուրցաձոր գյուղից 22 կմ հյուսիս-արևելք ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արարատի մարզի լեռներ
Ֆլեշմոբ
Ֆլեշմոբ (flash mob — flash — ֆլեշ, ակնթարթ, պահ, ակնթարթ, mob — ամբոխ, թարգմանվում է որպես «ակնթարթային ամբոխ»), պլանավորված զանգվածային ակցիա, որտեղ մեծ քանակությամբ մարդիկ հայտնվում են որևէ հասարակական վայրում, իրականացնում են նախապես պլանավորված գործողություններ, իսկ հետո բաժանվում են։ Ֆլեշմոբը հանդես է գալիս տարբեր տեսակի սմարտմոբներով։ Ֆլեշմոբի մասնակիցները միմյանց հետ կապ են հաստատում հիմնականում համացանցի միջոցով։
Հասկացություններ
Ֆլեշմոբը ներառում է պատահական դիտորդներին, հետաքրքրություն է առաջացնում, անգամ՝ մասնակցության ցանկություն։ Այս հավանական տարբերակներից ֆլեշմոբի մասնակիցները հաճախ փնտրում են՝
Նմանատիպ ակցիաների մասնակիցները հաճախ կյանքում հանդիսանում են բավականին հաջողակ և լուրջ մարդիկ։ Որոշ հոգեբաններ, ֆլեշմոբներին մասնակցությունը բացատրում են նրանով, որ կյանքը և ամենօրյա հոգսերը իրենց ձանձրացնում են։
Պատմություն
Ֆլեշմոբի հայտնվելը փաստագրված է 1986 թվականին նկարահանված «Մալիավկինն ու ընկերները» խորհրդային ֆիլմում։
Ֆիլմի առաջին տեսարանում ուշադրություն գրավելու համար դպրոցականների մի խումբ պարային համար է ցուցադրում։
Ֆլեշմոբը հայտնվեց այն բանից հետո, երբ 2002 թվականի հոկտեմբերին դուրս եկավ մի գիրք, որի հեղինակն էր Գովարդա Ռեյնգոլդը։ Հեղինակն ասում էր, որ մարդիկ պետք է օգտագործեն նոր հաղորդակցական տեխնոլոգիաներ (համացանց, բջջային հեռախոսներ)։ Առաջին ֆլեշմոբը նշանակված է եղել 2003 թվականի հունիսի 3-ին՝ Նյու Յորք քաղաքում, սակայն տեղի չունեցավ՝ ոստիկանության կողմից կանխվելու պատճառով։ Կազմակերպիչները խուսափեցին այդ խնդրից՝ երկրորդ ֆլեշմոբի իրականացումից հետո, որը տեղի ունեցավ 2003 թվականի հունիսի 17-ին։ Մասնակիցները եկան նախատեսված վայրը, որտեղ էլ ստացան հրահանգները։
Աղբյուրներ
Կատեգորիա:Համացանց Կատեգորիա:Անգլերեն բառեր և արտահայտություններ
Շառլ Ազնավուրի հրապարակ (Գյումրի)
Հրապարակին կից փողոցներ՝
Հրապարակը ուղղանկյունաձև է(115 x 80 մետր), վերականգնվել է 2000 թվականին։ 2002 թվականին այս հրապարակում է կանգնեցվել Շառլ Ազնավուրի արձանը (քանդակագործ՝ Սամվել Պետրոսյան) ։
Հրապարակին կից կան բազմաթիվ առևտրային և բնակելի շինություններ։
Ծանոթագրություններ
Կատեգորիա:Գյումրիի հրապարակներ Կատեգորիա:Շառլ Ազնավուր
Շիլա
Շիլա, ջրում (կամ կաթում) լիովին եփված հատիկեղենից պատրաստված ուտեստ՝ երբեմն այնպիսի հավելումներով, ինչպիսիք են աղը, շաքարավազը, համեմունքները, կաթը, միրգը և չրերը, մուրաբան։
Շիլան շատ է տարածված ռուսական խոհանոցում, բազմաթիվ երկրներում նախաճաշի ավանդական ուտելիքն է։ Ավանդաբար շիլան պատրաստում են կավե կամ թուջե թաղարներում՝ ռուսական վառարանում, այժմ նաև կաթսաներում՝ խոհանոցային ջեռոցների վրա եփելով, կամ հատուկ ափսեի մեջ՝ միկրոալիքային վառարանի մեջ դնելով։
Ռուսաստանում շիլան միշտ եղել է բանակում ամենահաճախ հանդիպող տաք ուտելիքը, հատկապես՝ ռազմերթերի պայմաններում։ Այստեղից էլ եկել է բանակային խոհարարի մասնագիտության հաճախ գործածվող մյուս տարբերակը՝ «շիլայաեփ»։ Զինվորները շիլաներին տալիս են բարբառային մականուններ, օրինակ՝ գարեձավարի շիլային բանակում անվանում են կոտորակառումբ կամ գնդերիթ՝ արտաքնապես դրանց բնորոշ լինելու պատճառով։ Գարեձավարի շիլային բանակում նաև անվանում են կիրզա և այլն։
Շիլան նաև հանդիսանում է մանկական սննդի անքակտելի մասը։
Շիլան կարելի է համեմել կաթով, ձիթապտղով, բրինզայով, անյուղ պանրով, կարագով, չամիչով, ծիրանաչրով, չրերով և այլ օգտակար ու համեղ հավելումներով։
Շիլայի տեսակներ
Եգիպտացորենի ալյուրից պատրաստվում են այնպիսի ուտեստներ, ինչպիսիք են մամալիգան և պոլենտան
«Դուբինուշկա» շիլան միանգամից մի քանի տեսակի ձավարեղենից և բանջարեղենից է պատրաստվում, որոնք կաթսայի մեջ շերտերով են դրվում։
Արտաքին հղումներ
Կատեգորիա:Ձավարով ուտեստներ Կատեգորիա:Ռուսական խոհանոց
Ալվարո Սիլվա
Ալվարո Պերալտա Սիլվա Լինարես (Álvaro Peralta Silva Linares, ), իսպանական ծագմամբ ֆիլիպինցի ֆուտբոլիստ, ով հանդես է գալիս «T&T» ֆուտբոլային ակումբում որպես պաշտպան։
Ակումբային կարիերա
2011 թվականի ամռանը Ալվարո Սիլվան վերադառնում է «Հերես», որը այդ ընթացքում դուրս էր մնացել բարձրագույն խմբից։ 2012 թվականի սկզբին նա վարձակալական հիմունքներով տեղափոխվում է ռումինական «Պետրոլուլ» ֆուտբոլային ակումբ ։ Նույն թվականի մարտի 11-ին բուխարեստյան «Ռապիդի» դեմ խաղում Ալվարո Սիլվան անցկացնում է իր առաջին խաղը Ռումինիայի առաջնությունում ։
2013 թվականի սկզբին Ալվարո Սիլվան երկու տարով պայմանագիր է ստորագրում ադրբեջանական «Խազար Լենկորան» ֆուտբոլային ակումբի հետ ։ Նույն թվականի փետրվարի 11-ին Բաքվի «Ինտեր» ֆուտբոլային ակումբի դեմ խաղում Ալվարո Սիլվան անցկացնում է իր առաջին խաղը Ադրբեջանի ֆուտբոլի առաջնությունում ։ Մարտի 30-ին ԱԶԱԼ-ի դեմ խաղում Ալվարոն խփում է «Խազարի» կազմում իր առաջին գոլը ։ Սիլվան օգնեց իր թիմին հաղթել Ադրբեջանի սուպերգավաթը։ 2014 թվականի Ալվարոն տեղափոխվում է քուվեյթյան «Ալ Կադիսիա» ֆուտբոլային ակումբ, որի կազմում դարձավ Ասիական կոնֆեդերացիայի գավաթակիր և Քուվեյթի սուպերգավաթակիր։ 2015 թվականի ամռանը նա պայմանագիր է ստորագրում հարավկորեական «Տեդջոն Սիթիզեն» ֆուտբոլային ակումբի հետ։
Միջազգային կարիերա
Ալվարոյի տատիկը եղել է ֆիլիպինուհի, այդ իսկ պատճառով 2014 թվականին նա որոշում է կայացրել հանդես գալ Ֆիլիպինների ազգային հավաքականի կազմում։ Հոկտեմբերի 31-ին նա մասնակցել է Նեպալի ֆուտբոլի ազգային հավաքականի հետ ընկերական հանդիպմանը։
Նվաճումներ
«Խազար Լենկորան»
«Ալ Կադիսիա»
Տյոմկինսկի շրջան
Տյոմկինսկի շրջան (Тёмкинский район), մունիցիպալ շրջան Ռուսաստանի Դաշնության Սմոլենսկի մարզում։
Աշխարհագրություն
Շրջանի տարածքի մակերեսը կազմում է 1324,25 կմ²։
Բնակչություն
2010 թվականի մարդահամարի արդյունքներով շրջանում բնակվում էր 6258 մարդ։ Բնակչության խտությունը կազմում էր 4,73 մարդ/կմ²։
Արտաքին հղումներ
Կատեգորիա:Սմոլենսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Լագրանժի թեորեմը չորս քառակուսիների գումարի մասին
Լագրանժի չորս քառակուսիների գումարի մասին թեորեմը պնդում է, որ
Թեորեմի ապացույցը իրենից ներկայացնում է ալգորիթմ, որը թույլ է տալիս գտնել N թվի համար նման ներկայացման ձև :
Թեորեմը հանդիսանում է Վարինգի խնդրի լուծումը n=2 աստիճանի համար։ Քանի որ այս տեսքի թվերը չեն կարող ներկայացվել երեք քառակուսիների գումարով, ապա Լագրանժի թեորեմը տալիս է Հարդիի ֆունկցիայի երկու արժեքներից մեկը G(2)=4:
Պատմություն
Թեորեմի պնդումն առաջին անգամ հայտնվել է Դիոֆանտի Թվաբանության մեջ, որը թարգմանվել էր լատիներեն Բաշեի կողմից 1621 թվականին։ Թեորեմի համար կարևոր լեմման այն մասին, որ չորս քառակուսիների գումարի արտադրյալը դա չորս քառակուսիների գումարն է ապացուցել է Էյլերը, ով մոտ էր հենց թեորեմի ապացույցին շատ բաներ է արել հատուկ Լագրանժի համար։ Սակայն Լագրանժը Էյլերից առաջ անցավ և ապացուցեց թեորեմը 1770 թվականին։
Ծանոթագրություններ
Կատեգորիա:Հանրահաշվի թեորեմներ
Ռենվիլ (Արդենների գավառ)
Ռենվիլ (Renneville), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 206 մարդ, բնակչության խտությունը` 20.91 մարդ/կմ²։ Բնակավայրը զբաղեցնում է 9.85 կմ² տարածք։
Աշխարհագրություն
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 80 կմ հյուսիս, Շառլվիլ Մեզիեր քաղաքից 45 կմ արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 124 աշխատունակ (15-64 տարեկան) բնակիչ, որոնցից ակտիվ էին 85-ը, իսկ ոչ ակտիվները` 39։ Ակտիվության ցուցանիշը կազմում է 68,5 %։ 85 աշխատունակ մարդկանցից աշխատել է 77 անձ (48 տղամարդ և 29 կին)։ Գործազուրկ են եղել 8 անձ (2 տղամարդ և 6 կին)։ 39 անաշխատունակներից 7-ը եղել են աշակերտներ կամ ուսանողներ, 10-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լաիմա
Լաիմա, հրուշակեղենի ամենամեծ արտադրողը Լատվիայում։ Նրա շտաբը գտնվում է Ռիգայում։ Լաիման է ճակատագրի աստվածուհին է լատվիական դիցաբանությունում։
Ընկերության պատմություն
Ընկերությունը հիմնադրվել է 19-րդ դարում, երբ Թեոդոր Ռիեգերթ ընկերությունը Ռուսական կայսրության Բալթյան նահանգների խոշորագույն հրուշակագործական ընկերություններից մեկն էր։ Չնայած ռուսաստանյան շուկաների կորստին, ընկերությունը պահպանեց իր գլխավոր շուկայական դիրքը 1918 թվականին Լատվիայի անկախության պահպանումից հետո։ Ընկերության ներկայիս անունը ընդունվել է 1925 թվականին՝ երկու եղբայրներ Էլիահուի և Լեոնիդ ֆրոմենչենկոյի հետ միաձուլվելուց հետո։ 1933 թվականին, այն բանից հետո, երբ վաճառվեց ընկերությունը, Էլիահու Ֆորչենկոն հիմնադրեց Էլիտեն Իսրայելում՝ Ռամաթ Գանում ։
Թե՛ 1930-ականների և թե՛ Սովետական ​​ժամանակաշրջանը Լատվիայում, Լաիման Լատվիայում գլխավոր հրուշակեղեն արտադրողն էր, որն հետագայում խորհուրդների կողմից անվանվել է Ուզվարա` որպես ծանր քաղցրավենիքի հիմնական արտադրող։
90-ականներին Լատվիան վերականգնել է իր անկախությունը, և Լաիման միավորվել է ինչպես Ուզվարայի, այնպես էլ թխվածքի, վաֆլիի և տորթերի արտադրության Ստաբուրաձեի հետ`դառնալով մեկ ընկերություն` Լաիմա անվան տակ։
Լաիմայի սեփականությունը վերահսկվում է Nordic Food–ի կողմից, որը պատկանում է տեղական գործարար Daumants Vītols–ին ։
2006 թվականի դեկտեմբերին Լաիմայի բաժնետոմսերը Ռիգայի ֆոնդային բորսայում ներկայացնելուց հետո, վերահսկող սեփականատերերը որոշեցին ևս մեկ անգամ մասնավոր դարձնել ընկերությունը՝ շուկա հանելով 2007 թվականի հուլիսի 13-ին ։
Լաիմայի մայր ընկերությունը ձեռք է բերվել Օրկլա Գրուպի կողմից 2014 թվականի օգոստոսին ։
Ապրանքանիշի ճանաչում
Լաիմայի ներկայիս արտադրանքի ցանկում ամենաերկար պատմություն ունեցող արտադրանքը շոկոլադե կոնֆետն է՝ Սերենադեն (Serenāde), որի բաղադրատոմսը մնացել է անփոփոխ 1937 թվականից ի վեր։
Ռիգայում գլխավոր ճարտարապետական հուշարձանը Լաիմայի ժամացույցն է Ազատության հուշարձանի մոտ։ Սա դասական հանդիպումների վայր է Ռիգայում գտնվող մարդկանց համար։
Որպես հրապարակային ժեստ՝ 2007 թվականին Լաիման Ռիգայի ծովի կղզու բնակիչներին տվեց շոկոլադից պատրաստված արջի 40 կգ-ոց արձան՝ հիշատակելու համար շագանակագույն արջին, որը հավանաբար անցավ Լատվիայի մայրցամաքից մինչև Էստոնիայի կղզի։
Ուոլթեր Բրլի Գրիֆին
Ուոլթեր Բրլի Գրիֆին, (Walter Burley Griffin, ), ամերիկացի ճարտարապետ և դիզայներ, բայց ամենից շատ հայտնի է որպես Ավստրալիայի մայրաքաղաք Կանբեռայի հատակագծի հեղինակ։
Կյանքի մեծ մասը Գրիֆինը աշխատել է կնոջ՝ Մերիոն Մահոնի Գրիֆինի հետ համագործակցելով։
Երիտասարդություն
Գրիֆինը ծնվել է 1876 թվականի նոյեմբերի 24-ին, Չիկագոյի արվարձան Մեյվուդում, ապահովագրական գործակալ Վալտեր Ջորջ Գրիֆինի ընտանիքում։ Մանկուց նրան գրավում էր լանդշաֆտային դիզայնը։ Դպրոցն ավարտել է Օկ Պարկում, ուր տեղափոխվել էր նրա ընտանիքը, ապա ընդունվել է Ուրբան-Շամպեյնի Իլինոյսի համալսարանի ճարտարապետության բաժինը։ 1899 թվականին Գրիֆինը ստացել է բակալավրի աստիճան և տեղափոխվել Չիկագո։ Այնտեղ նա երկու տարի աշխատել է Չիկագոյի ճարտարապետների խմբում որպես գծագրող։ Գրիֆինի գործատուները աշխատում էին «Prairie school» ոճով։
1901 թվականի հուլիսին Գրիֆինը հաջողությամբ հանձնել է քննությունը և իրավունք ստացել Իլինոյսում ճարտարապետական գործունեություն ծավալելու։ Ընդունվել է աշխատանքի Ֆրենկ Լոյդ Ռայթի ընկերությունում՝ Օկ Պարկում, միաժամանակ, Ռայթի թույլտվությամբ, զարգացնելով իր սեփական ծրագրերը։ Գրիֆինի առաջին պատվերը ընտանիքի ընկերոջ տան հատակագիծն էր Էլմհերստում (Իլինոյս)։ Հետագայում նա ամուսնության առաջարկ էր արել Ռայթի քրոջը՝ Մեժինելին և մերժում ստացել։
Գործունեություն ԱՄՆ-ում
1905 թվականի վերջին Գրիֆինի և Ռայթի հարաբերությունները վատանում են։ Գրիֆինը լքում է ընկերությունը, բնակություն հաստատում Չիկագոյում և աշխատում մասնավոր պատվերների վրա։ 1909 թվականին Ռայթը մեկնում է Եվրոպա՝ իր ընկերության ղեկավարությունը թողնելով Գերման Ֆոն Հոլստին։ Ֆոն Հոլստը վարձում է Գրիֆինին մի քանի տների ձևավորման համար, որոնք գտնվում էին Դեքեյթեր քաղաքում (Իլինոյս)։ Այդ պատվերի վրա աշխատելու ժամանակ Գրիֆինը ծանոթանում է նույն ընկերությունում աշխատող տաղանդավոր ճարտարապետ Մերիոն Մահոնիի հետ, ով հինգ տարով մեծ էր իրենից։ Երկու տարի անց նրանք ամուսնանում են։ Հետագայում բոլոր նախագծերի վրա նրանք աշխատում են միասին։ Այդ ընթացքում ամենախոշոր աշխատանքները եղել են մի քանի մասնավոր տների և լանդշաֆտների հատակագծերի նախագծումը Մեյսոն Սիթիի Գլեն Ռոկ շրջանում (Այովա)։ 20-րդ դարի սկզբին Մեյսոն Սիթիում աշխատում էին բազմաթիվ ճատարապետներ «Prairie school»-ից, դրա համար էլ քաղաքը հանդիսանում է այս ոճի շենքերի ամենամեծ հավաքատեղին բնական լանդշաֆտում։ Մինչև 1914 թվականը Գրիֆինը նախագծել է շուրջ 130 տուն և լանդշաֆտ։
Գործունեություն Ավստրալիայում
Հարսանիքից անմիջապես հետո Գրիֆին ամուսինները հայտ են ներկայացրել մասնակցելու Ավստալիայի ապագա մայրաքաղաքի՝ Կանբեռայի հատակագծի նախագծման մրցույթին։ 1912 թվականի մայիսի 23-ին 137 ծրագրերից ընտրվում է Գրիֆինների նախագիծը։ Բյորլի Գրիֆինը նշանակվում է դաշնային մայրաքաղաքի նախագծման և շինարարության ղեկավար։ Նա այդ պաշտոնում եղավ վեց տարի՝ անընդհատ զգալով տեղացի պաշտոնյաների հակակրանքը, որոնք փոփոխություններ էին կատարել նրա նախագծում։ 1920 թվականի վերջին Գրիֆինը հրաժարական է տալիս և այլևս չի համաձայնում մասնակցել քաղաքի շինարարական աշխատանքներին։
Կանբեռայի հատակագծի նախագծից ստացված վճարներով Գրիֆին ամուսինները Մելբուռնում բացում են ճարտարապետական ընկերություն։ 1924 թվականին նա տեղափոխվում է Սիդնեյի Քասլկրագ արվարձանը, որի հատակագծի նախագծմանը ունեցել էր իր մասնակցությունը։ Հետագա տաս տարիները անց է կացրել այնտեղ։ Կյանքի վերջին տարիներին ամուսինները տարվել են միստիցիզմով, աստվածաբանությամբ և մարդաբանությամբ։
Գործունեություն Հնդկաստանում
1935 թվականին Գրիֆինը տեղափոխվում է Հնդկաստան։ Նա պատվեր է ստանում Լաքհնաուի համալսարանի գրադարանի շենքի համար։ Նախագիծը չի իրականանում, բայց Գրիֆինը սիրում է Հնդկաստանը և մնում է այնտեղ։ Այստեղ բավականին շատ պատվերներ է ստանում։ 1936 թվականին նրա մոտ է տեղափոխվում Մերիոնը։
Վալտեր Բյորլի Գրիֆինը մահացել է 1937 թվականի փետրվարի 11-ին Լաքհնաուի հիվանդանոցում որովայնամզի բորբոքումից, վիրահատությունից հինգ օր անց։ Նա հուղարկավորվել է տեղի քրիստոնեական գերեզմանոցում։ Մերիոնը ավարտել է «Pioneer Press» հրատարակչության գլխավոր գրասենյակի շինարարությունը, որի աշխատանքներով մինչև մահը զբաղվել էր Գրիֆինը։ Աշխատանքը ավարտելուց հետո վերադարձել է Ավստրալիա։
Ծանոթագրություններ
Կատեգորիա:Ամերիկացի ճարտարապետներ Կատեգորիա:Անձինք Իլինոյսից Կատեգորիա:Ճարտարապետներ այբբենական կարգով Կատեգորիա:Ամերիկացի դիզայներներ
Պոչկա (Լեժայի վտակ)
Պոչկա (Почка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լուխտա գետի ձախ ափում՝ 64 կմ հեռավորության վրա։ Գետի երկարությունը 26 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հանս Ուրս ֆոն Բալթազար
Հանս Ուրս ֆոն Բալթազար (Hans Urs von Balthasar, ), շվեյցարացի կաթոլիկ հոգևորական, կարդինալ։ Համարվում է 20-րդ դարի կաթոլիկ ամենանշանավոր աստվածաբաններից մեկը։
Ամին Ռեյհանի
Ամին իբն Ֆարիս Ար-Ռեյհանի (أمين فارس أنطوان الريحاني, ), արաբ գրող (Լիբանան)։ 1888 թվականից ապրել է Ամերիկայում, սովորել Կոլումբիայի համալսարանի իրավաբանական ֆակուլտելում։ Հայրենիք վերադառնալուց հետո (1904) պրոպագանդել է Արևմուտքի և Արևելքի քաղաքակրթությունները համադրելու գաղափարը, քարոզել մարդու ինքնակատարելագործում։ Ռեյհանի բարոյափիլիսոփայական հայացքներն արտահայտվել են «ար-Ռեյհանիյաթ» (հ․ 1-4, 1922-1923) ժողովածուում զետեղված, հիմնականում ինքնակենսագրական բնույթի Էսսեներում, հոդվածներում, ճառերում և արձակ բանաստեղծություններում, որոնցում, մարդկանց եղբայրության կոչեր անելուն գուգընթաց, նկարագրել է արաբների ծանր կյանքը օտարության մեջ, քննադատել ամերիկյան բուրժ․ իրականությունը։ Գովերգել է Լիբանանի բնությունը, հասնելով բնապաշտության («Լիբանանի սիրտը», 1924)։ Արաբ, երկրներ կատարած ուղևորությունները նյութ են տվել «Արաբական կառավարողները» (1924), «Նեջդայի ժամանակակից պատմությունը» (1927), «Իրաքի սիրտը» (1935) գրքերի ստեղծման համար։ Ռեյհանը գրեք է նաև «Հատակի շուշանը» (1915) և «Հարեմից դուրս» (1917) վեպերը։
Հանս Ուրս ֆոն Բալթազար
Աշխատություններ
Հանս Ուրս ֆոն Բալթազարն իր ժամանակի ամենաբեղմնավոր աստվածաբաններից մեկն էր։ Նրա գրչին են պատկանում շուրջ 90 մենագրություններ, 550 հոդվածներ և 100 թարգմանություններ ։ Նրա ամենաճանաչված աշխատությունները հետևյալներն են.
Բայկալովսկի շրջան (Սվերդլովսկի մարզ)
Բայկալովսկի շրջան (Байкаловский муниципальный район), մունիցիպալ շրջան Ռուսաստանի Դաշնության Սվերդլովսկի մարզում։
Աշխարհագրություն
Շրջանի տարածքի մակերեսը կազմում է 2293,7 կմ²։
Արտաքին հղումներ
Կատեգորիա:Սվերդլովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սարիբեկ Փոշոտյան
Սարիբեկ Արիսի Փոշոտյան, խորհրդային հայ ռեժիսոր, սցենարիստ։
Կենսագրություն
Սարիբեկ Փոշոտյանը ծնվել է 1937 թվականին Ապարանում։ 1960 թվականին ավարտել է Երևանի պետական համալսարանի տնտեսագիտական ֆակուլտետը, իսկ 1970 թվականին՝ ՎԳԻԿ-ի ռեժիսուրայի ֆակուլտետը։ 1971 թվականից աշխատել է Երևանի փաստագրական ֆիլմերի ստուդիայում և Երևան կինոստուդիայում։ Նկարահանել է ավելի քան 30 փաստագրական և 1 կարճամետրաժ ֆիլմ ։
Ծանոթագրություններ
Կատեգորիա:Հունիսի 11 ծնունդներ Կատեգորիա:1937 ծնունդներ Կատեգորիա:Ապարան քաղաքում ծնվածներ Կատեգորիա:1990 մահեր Կատեգորիա:Երևան քաղաքում մահացածներ Կատեգորիա:Հայ ռեժիսորներ Կատեգորիա:Հայ սցենարիստներ Կատեգորիա:ԵՊՀ շրջանավարտներ Կատեգորիա:ՎԳԻԿ-ի շրջանավարտներ
Ամեր (ամրոց)
Ամեր, Աման, ամրոց Խարբերդի նահանգում, Արածանիի գետաբերանի մոտ։ Ոմանք հնարավոր են համարում նույնացնել Եփրատի վրա, Արածանիի գետաբերանից նարավ գտնվող այժմյան Օրթ էմիրլեր վայրի հետ։ IX դարում պավլիկյանների հենակետ էր։ Հիշատակում է Կոստանղին Ծիրանածինը։ Ըստ Կեդրենոսի Աման ։
Ծանոթագրություններ
Կատեգորիա:Թուրքիայի ամրոցներ Կատեգորիա:Խարբերդի նահանգ
Վարդանանց հրապարակ (Գյումրի)
Վարդանանց Հրապարակ, Գյումրիի կենտրոնական հրապարակը։ Արևմտյան կողմից կից է Աբովյան փողոցին, հյուսիսային կողմից՝ Գայի փողոցին, արևելքից՝ Շահումյան և հարավից՝ Վահան Չերազ փողոցին։ Ուղղանկյունաձև հրապարակ է (280 x 140 մետր)։
Պատմություն
Հրապարակը նախկինում կոչվել է «Մայիսյան Ապստամբության» հրապարակ՝ ի պատիվ 1920 թվականի մայիսին Առաջին հանրապետության դեմ բոլշևիկյան ապստամբության ձախողման ։ Հրապարակը բացվել է 1930-ական թվականներին, Խորհրդային իշախանության տարիներին՝ համաձայն Ալեքսանդր Թամանյանի նախագծի և Դ. Չիսլյանի վերանայած պլանի։
Շինություններ
Հրապարակը շրջապատված է մի շարք կարևոր շինություններով.
Կամիշլովի շրջան (Սվերդլովսկի մարզ)
Ստեղծվել է 1924 թվականին։ Վարչական կենտրոնը՝ Կամիշլով ։
Աշխարհագրություն
Շրջանի տարածքի մակերեսը կազմում է 2216,6 կմ²։
Բնակչություն
2010 թվականի մարդահամարի արդյունքներով շրջանում բնակվում էր 28162 մարդ։ Բնակչության խտությունը կազմում էր 12,71 մարդ/կմ²։
Արտաքին հղումներ
Կատեգորիա:Սվերդլովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Մուհամմեդ մզկիթ (Բաքու)
Մուհամմեդ մզկիթ կամ Սինիգգալա մզկիթ (Məhəmməd Məscidi və ya Sınıqqala Məscidi), հին մզկիթ Բաքվում, որը հասել է մինչ մեր օրերը։ Մզկիթի երկհարկանի շենքը կառուցվել է X-XI դարերում։
Պատմություն
Մզկիթի հաճախ անվանում են նաև Սինիգգալան։ Մզկիթը կոչվեց «Սինիգգալա» մզկիթ, այն բանից հետո, երբ ռուսները 1723 թվականին գրավեցին Բաքուն ։ Մզկիթը կառուցվել է Մուհամմեդ Աբու Բեքիրի կողմից՝ 1078-1079 թվականներին ։ Մինչև 20-րդ դարի սկզբը Սինիգգալան մեկ հարկանի մզկիթ էր։ Մզկիթը պատկանում է Շիրվան-Աբշերոնի ճարտարապետական դպրոցին։
Մինարե
Մզկիթի ամենակարևոր մասը նրա Մինարեթն է։ Մզկիթի մինարեն գլանաձև է։ Փորձագետների կարծիքով, այս մինարեթը ունեցել է դիտորդի դերակատարություն։ Ենթադրվում է, որ մինարեթը կառուցվել է 11-րդ դարում ։
Բրոքհաուզի և Եֆրոնի հանրագիտական բառարանում մզկիթը կոչվում է «Շահի մզկիթ» ։
Ծանոթագրություններ
Կատեգորիա:Բաքվի մզկիթներ Կատեգորիա:1079 կառուցումն ավարտված կրոնական կառույցներ Կատեգորիա:Համաշխարհային ժառանգություն Ադրբեջանում
Ռանվե
Ռանվե (Renwez), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1699 մարդ, բնակչության խտությունը` 105.01 մարդ/կմ²։ Բնակավայրը զբաղեցնում է 16.18 կմ² տարածք։
Աշխարհագրություն
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 12 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր
Էրիկ Վարդանյան
Էրիկ Վարդանյան, հայ ֆուտբոլիստ, «Փյունիկի» և Հայաստանի ֆուտբոլի ազգային հավաքականի կիսապաշտպան։
Ակումբային
Վարդանյանը «Բանանց» և «Փյունիկ» ակումբների ֆուտբոլիստ է։ Այժմ նա հանդես է գալիս Երևանի «Փյունիկի» կազմում կիսապաշտպանի դիրքում։
Հավաքականում
2017 թվականի նոյեմբերի 9-ին Բելառուսի հավաքականի դեմ խաղում նա կատարել է իր նորամուտը Հայաստանի ազգային հավաքականի կազմում։ Նույն հանդիպման երկրորդ խաղակեսում նա հեռահար գեղեցիկ հարվածով գրավեց մրցակցի դարպասը խփելով իր առաջին գոլը հավաքականի կազմում ։ Հայաստանի ազգային հավաքականը Վազգեն Սարգսյանի անվան «Հանրապետական» մարզադաշտում 4։1 հաշվով հաղթանակ տարավ Բելառուսի ընտրանու նկատմամբ։
Հանդիպման ավարտից հետո «Փյունիկի» 19-ամյա կիսապաշտպան Էրիկ Վարդանյանը Հայաստանի հավաքականում իր նորամուտը գոլով նշելուց հետո պատասխանել է լրագրողների հարցերին.
Արտաքին հղումներ
Կատեգորիա:Հայ ֆուտբոլիստներ Կատեգորիա:Հայաստանի ֆուտբոլի ազգային հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ուրարտուի ֆուտբոլիստներ Կատեգորիա:Փյունիկի ֆուտբոլիստներ
Շիրլի Վերեթ
Շիրլի Վերեթ (Shirley Verrett, ), ամերիկացի օպերային մեցցո-սոպրանո, որը նաև հաջողությամբ կատարել է սոպրանո դերերգեր։ Մեծ հռչակ է վայելել 1960-ական թվականների վերջից մինչև 1990-ական թվականները՝ աչքի ընկնելով հատկապես Վերդիի և Դոնիցետիի գործերի կատարմամբ։
Վաղ կյանք և կրթություն
Ծնվել է Լուիզիանա նահանգի Նոր Օռլեան քաղաքում, սակայն հասակ է առել Լոս Անջելեսում։ Երգել է եկեղեցում և վաղ մանկությունից երաժշտական ունակություններ հանդես բերել, բայց սկզբում ընտանիքը դեմ է եղել երգչի կարիերային։ Հետագայում Նյու Յորքի Ջուլիարդյան դպրոցում ուսանել է Աննա Ֆիթցիուին և Մերիոն Ֆրեշլին։ 1961 թվականին հաղթել է «Մետրոպոլիտենի օպերայի ազգային խորհրդի լսումներ» մրցույթում։
Միջազգային կարիերա
Երգչուհու օպերային դեբյուտը տեղի է ունեցել 1957 թվականին` Բենջամեն Բրիտտենի «Լուկրեցիայի բռնաբարությունը» օպերայում։ 1958 թվականին Նյու Յորքի քաղաքային օպերային թատրոնում առաջին անգամ հանդես է եկել Կուրտ Վայլի «Աստղերում մոլորվածը» օպերայից Իրինայի դերերգով։ 1959 թվականին Եվրոպայում դեբյուտը կատարել է Գերմանիայի Քյոլն քաղաքում Նիկոլայ Նաբոկովի «Rasputins Tod» օպերայով։ 1962 թվականին Իտալիայի Սպոլետո քաղաքում Կարմենի դերակատարման համար քննադատների գովասանքի է արժանացել և 1963 թվականին նույն դերով հանդես եկել Մոսկվայի Մեծ թատրոնում, ապա 1964 թվականին՝ Նյու Յորքի քաղաքային օպերային թատրոնում։ Լոնդոնի Կովենտ գարդեն արքունական թատրոնում առաջին անգամ երգել է 1966 թվականին «Պարահանդես-դիմակահանդես» օպերայից Ուլրիկայի դերերգով։
Մասնակցել է 1962 թվականին Լինկոլն կենտրոնից եթեր հեռարձակված առաջին համերգին, ինչպես նաև նույն տարում տեղի ունեցած Լեոնարդ Բերնսթայնի «Young People's Concerts» համերգներից առաջինի հեռարձակմանը նույն վայրից։
Մետրոպոլիտեն օպերայում առաջին անգամ հանդես է եկել 1968 թվականին «Կարմեն» օպերայում, 1969 թվականին՝ Լա Սկալայում «Սամսոն և Դալիլա» օպերայում։ Մեցցո դերակատարումների շարքում են Էկտոր Բեռլիոզի «Տրոյացիներ» օպերայից Կասանդրան ու Դիդոնը (այդ թվում Մետրոպոլիտեն օպերայում կայացած պրեմիերան, որտեղ նույն բեմադրության ընթացքում միաժամանակ կատարել է այդ երկու դերը), Վերդիի Ուլրիկան, Ամներիսը, Էբոլին, Ասուսենան, Քամիլ Սեն-Սանսի Դալիլան, Գաետանո Դոնիցետիի «Մարիա Ստյուարտ» օպերայից Էլիզաբեթ I-ը, Լեոնորան «Ֆավորիտուհի» օպերայից, Քրիստոֆ Վիլիբալդ Գլյուկի Օրփեոսը, Ջոակինո Ռոսսինիի Նեոկլեսը «Կորինտոյի պաշարումը» և Զինաիդան «Մովսեսը Եգիպտոսում» օպերաներից։ Այս դերերգերից շատերը ձայնագրվել են կա՛մ պրոֆեսիոնալ, կա՛մ մասնավոր կերպով։
1970-ական թվականների վերջից սկսել է հանդես գալ սոպրանո դերերգերով, այդ թվում՝ Սելիկան «Աֆրիկուհին» օպերայից, Հուդիտը Բելա Բարտոկի «Կապույտ մորուքի ամրոցը» օպերայից, լեդի Մակբեթը «Մակբեթ» օպերայից, տիկին Լիդոինը Ֆրանսիս Պուլենկի «Կարմելիտների երկխոսությունը» օպերայից (Մետրոպոլիտեն 1977), Տոսկան, Նորման (Բոստոն 1976 մինչև Մեսսինա 1989), Աիդան (Բոստոն 1980 և 1989), Դեզդեմոնան (1981), Լեոնորը (Մետրոպոլիտեն 1983), Իփիգենիան (1984–85), Ալկեստեն (1985), Մեդեան (1986)։ Տոսկայի նրա դերակատարումը ուղիղ հեռարձակմամբ թողարկվել է Մետրոպոլիտեն օպերայից 1978 թվականի դեկտեմբերին, Սուրբ ծննդից ընդամենը վեց օր առաջ, որտեղ նրա խաղընկերը Լուչանո Պավարոտտին էր ։
1990 թվականին Փարիզի Բաստիլի օպերային թատրոնի բացման արարողությանը «Տրոյացիներ» օպերայում կատարել է Դիդոյի դերերգը և իր երգացանկում նոր դեր ավելացրել․ Սանտուցան «Գեղջկական ասպետություն» օպերայից։ 1994 թվականին Բրոդվեյ թատրոնում հանդես է եկել դեբյուտով՝ կատարելով Նեթթի Ֆոուլերի դերը Թոնի մրցանակակիր «Կարուսել» մյուզիքլում։
Ինքնակենսագրություն
2003 թվականին հրատարակել է «Երբեք միայնակ չեմ քայլել» հուշագրությունը (ISBN 0-471-20991-0), որտեղ անկեղծորեն խոսել է ամերիկյան դասական երաժշտության աշխարհում իր հանդիպած ռասիզմի մասին։ Երբ դիրիժոր Լեոպոլդ Ստոկովսկին 1960-ական թվականների սկզբին հրավիրել է իրեն երգել Հյուստոնի սիմֆոնիկ նվագախմբի հետ, դիրիժորն ստիպված է եղել չեղարկել իր հրավերը, քանի որ նվագախումբը հրաժարվել է աշխատել սևամորթ մենակատարի հետ։ Ստոկովսկին հետագայում քավել է իր մեղքը՝ նրան ուղարկելով ավելի հանրահայտ Ֆիլադելֆիայի նվագախումբ ։
Ընտանիք
Ամուսնացել է երկու անգամ, նախ՝ 1951 թվականին Ջեյմս Քարթերի հետ, ապա 1963 թվականին՝ դերասան Լու ԼոՄոնակոյի հետ։ Որդեգրել են Ֆրանչեսկա անունով աղջկա, ամուսինը, դուստրն ու թոռնուհին իրենից երկար են ապրել ։
Մահ
Վախճանվել է սրտի անբավարարությունից Միչիգան նահանգի Անն Արբոր քաղաքում 2010 թվականի նոյեմբերի 5-ին, 79 տարեկանում ։
Արտաքին հղումներ
Կատեգորիա:Ամերիկացի մեցցո-սոպրանոներ Կատեգորիա:ԱՄՆ-ի օպերային երգիչ-երգչուհիներ Կատեգորիա:20-րդ դարի օպերային երգիչներ
Ռենտգենագիր
Ռենտգենագիր, նյութի հետ ռենտգենյան ճառագայթների փոխազդեցության (կլանում, անդրադարձում, դիֆրակցիա) հետևանքով ստացվող օբյեկտի պատկեր, որը գրանցվում է լուսաժապավենի կամ լուսաթիթեղի վրա։ Արատանշման ու բժշկագիտության մեջ ռենտգենագիր օբյեկտի՝ ռենտգենյան ճառագայթների միջոցով ստացվող ստվերանկարն Է։ Այն բացահայտում է այդ օբյեկտի մակրոսկոպիկ կառուցվածքը (օրինակ, օտար մարմինների, ճաքերի, կոտրվածքների, ուռուցքների առկայությունը)։
Կատեգորիա:Ռենտգենաբանություն
AVN մրցանակ
Արտաքին հղումներ
Կատեգորիա:ԱՄՆ-ի կինոմրցանակներ
Նիժնեսերգինսկի շրջան
Նիժնեսերգինսկի շրջան (Нижнесергинский муниципальный район), մունիցիպալ շրջան Ռուսաստանի Դաշնության Սվերդլովսկի մարզում։
Ստեղծվել է 1924 թվականին։ Վարչական կենտրոնը՝ Նիժնիյե Սերգի ։
Աշխարհագրություն
Շրջանի տարածքի մակերեսը կազմում է 3689,8 կմ²։
Ջուդի Դևիս
Ջուդի Դևիս (Judy Davis, ), ավստրալիացի դերասանուհի։ «Էմմի», BAFTA և «Ոսկե գլոբուս» մրցանակաբաշխությունների դափնեկիր, երկու անգամ առաջադրվել է «Օսկար» մրցանակի։ Դևիսը Ավստրալիայի կինեմատոգրաֆիական բարձրագույն մրցանակի՝ AACTA-ի յոթակի մրցանակակիր է։
Նիժնեսերգինսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 44453 մարդ։ Բնակչության խտությունը կազմում էր 12,05 մարդ/կմ²։
Ջուդի Դևիս
Կենսագրություն
Ջուդի Դևիսը ծնվել է Փերթում կաթոլիկների ընտանքիում ։ Կրթություն նա ստացել է Լորետո մենաստանում և Դրամատիկ արվեստների ազգային ինստիտուտում, որը ավարտել է 1977 թվականին։ Առաջին անգամ Դևիսը իր վրա ուշադրություն է գրավել 1979 թվականին՝ ավստրալիական «Իմ հիանալի կարիերան» ֆիլմում Սիբիլ Մելվինի դերը կատարելուց հետո, ինչի համար նա արժանացել է միանգամից երկու «BAFTA» մրցանակի «Լավագույն դերասանուհի» և «Տարվա հայտնություն» անվանակարգերում։ Նշանակալի է դարձել նաև նրա Գոլդա Մեիրի դերը «Գոլդա անունով կինը» հեռուստաֆիլմում Ինգրիդ Բերգմանի՝ գլխավոր դերակատարի հետ միասին։
Նիժնեսերգինսկի շրջան
Արտաքին հղումներ
Կատեգորիա:Սվերդլովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ջուդի Դևիս
Կենսագրություն
1984 թվականին Դևիսը կատարել է Ադելա Քուեսթեդի դերը բրիտանական «Ճանապարհորդություն դեպի Հնդկաստան» դրամայում, ինչի համար առաջադրվել է «Օսկար»-ի։ 1987 թվականին դերասանուհին արժանացել է Ավստրալիայի կինեմատոգրաֆիայի ինստիտուտի երկու մրցանակների՝ «Կենգուրու» և «Լցվելը» ֆիլմերում կատարած դերերի համար։ «Օսկար»-ի երկրորդ առաջադրումը Դևիսը ստացել է 1982 թվականին Վուդի Ալենի «Ամուսիններ և կանայք» ֆիլմում կատարած դերի համար։ Հետագայում դերասանուհին այլ հաջող դերեր է ունեցել այնպիսի ֆիլմերում, ինչպիսիք են «Նոր ժամանակ» (1994), «Հեղափոխության զավակներ» (1996), «Արյուն և գինի» (1996), «Բացարձակ իշխանություն» (1997), «Հավաքելով Հարիին» (1998) «Հայտնին» (1998), «Հակառակ ընթացքի» (2003) և «Ամուսնալուծություն ամերիկյան ձևով» (2006) ֆիլմերը։
Նրա վերջին դերերից շատերը եղել են հեռուստատեսությունում, որոնց համար Դևիսն արժանացել է «Էմմի» երեք մրցանակների։
Արտաքին հղումներ
Կատեգորիա:Ավստրալիացի դերասանուհիներ Կատեգորիա:BAFTA մրցանակի դափնեկիրներ Կատեգորիա:Ավստրալիացի կինոդերասանուհիներ Կատեգորիա:«Էմմի» մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ
Մեդրեսե-մզկիթ
Մեդրեսե-մզկիթ (Mədrəsə-məscid), 15-րդ դարի մզկիթ-մեդրեսե, որը գտնվում է Բաքվի Իչարի Շահար թաղամասում։ Գտնվում է Իչարի Շահար պետական պատմական արգելավայրի տարածքում ։
Պատմություն
Մզկիթի շինարարությունը թվագրվում է 15-րդ դարին։ Միջնադարում այս հուշարձանը գործել է որպես մզկիթ-մեդրեսե։ Այս մզկիթը Իչարի Շահարում գտնվող Ջամե մզկիթի ամենահին հատվածներից մեկն է։ XV դարում հուշարձանը կառուցվել է կրթական նպատակով՝ Ջամե մզկիթի բակում։ Այդ պատճառով մզկիթը կոչվում է նաև մեդրեսե։ 19 դարի կեսերին Ջամեի մզկիթի մեծ մասը փլուզվել է ։ Այդ ժամանակից ի վեր մնացած հուշարձանը գործում է որպես մզկիթ-մեդրեսե։
Մզկիթը գտնվում է Շիրվանշահերի ապարանքների մոտ։ Պատմական մի շարք մզկիթների նման, Հաջի Բանի մզկիթի պատի վրա կա տապանագիր ։ Տապանագրի վրա գրված է, որ Մեդրեսե-մզկիթը կառուցվել է 15-րդ դարում։
Մզկիթի շինարարությունը բնորոշ է Շիրվան-Ապշերոնի ճարտարապետական դպրոցին։ Մզկիթը գործում է Իչարի Շահար պետական պատմական արգելավայրի կառավարող մարմնի վերահսկողության ներքո։
Ծանոթագրություններ
Կատեգորիա:Բաքվի մզկիթներ Կատեգորիա:Համաշխարհային ժառանգության օբյեկտներ այբբենական կարգով Կատեգորիա:15-րդ դարի հիմնադրումներ Ասիայում Կատեգորիա:15-րդ դարի մզկիթներ
Պանֆիլովականներ
Պանֆիլովականներ, 316-րդ հրաձգային դիվիզիայի զինվորները, որոնք աչքի ընկան Հայրենական մեծ պատերազմում (1941—1945) Մոսկվայի պաշտպանության ժամանակ։ Դիվիզիան կազմավորվել էր 1941 թվականի հուլիս-օգոստոսին Ալմա Աթայում։ Հրամանատարն էր գեներալ-մայոր Ի․ Վ․ Պանֆիչովը։ Դիվիզիան 1941 թվականի հոկտեմբեր—նոյեմբերին կռվել է Վոլոկոլամսկի շրջանում։ Նոյեմբեր 16-ին՝ Մոսկվայի վրա Նացիստական Գերմանիայի նոր հարձակման օրը, դիմադրություն ցույց տվին դիվիզիայի 1075-րդ հրաձգային գնդի 2-րդ գումարտակի 4-րդ վաշտի 28 մարտիկները՝ քաղղեկ Վ․ Կլոչկովի գլխավորությամբ։
Չորսժամյա մարտում պանֆիլովականները ոչնչացրին թշնամու 18 տանկ, և համարյա բոլորը զոհվեցին։ ԽՍՀՄ Գերագույն խորհրդի Նախագահության 1942 թվականի հուլիսի 21-ի հրամանագրով մարտի մասնակիցներին շնորհվեց Խորհրդային Միության հերոսի կոչում։ 1941թվականի նոյեմբեր 17-ին 316-րդ դիվիզիան պարգևատրվեց Կարմիր դրոշի շքանշանով, նոյեմբեր 18-ին ստացավ գվարդիական կոչում, 23-ին կոչվեց Ի․ Վ․ Պանֆիլովի անունով։
1947 թ. խորհրդային դատախազությունը քննելով գործի մանրամասները եկել է այն եզրահանգման, որ այս սխրանքի նկարագրությունը լի է անճշտություններով և չի համապատասխանում իրականությանը։ 1966 թ. առաջին անգամ լայնածավալ քննական հոդված է լույս տեսնում, որտեղ ժխտվում է տվյալ «սխրանք»-ը ։
Տես նաև
Կատեգորիա:Երկրորդ համաշխարհային պատերազմ
Սլոբոդո-Տուրինսկի շրջան
Սլոբոդո-Տուրինսկի շրջան (Слободо-Туринский муниципальный район), մունիցիպալ շրջան Ռուսաստանի Դաշնության Սվերդլովսկի մարզում։
Ստեղծվել է 1924 թվականին։ Վարչական կենտրոնը՝ Տուրինսկայա Սլոբոդա ։
Պրուդովկա (Եդայի վտակ)
Պրուդովկա (Прудовка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Եդա գետի աջ ափում՝ 3 կմ հեռավորության վրա։ Գետի երկարությունը 12 կմ է։
Սլոբոդո-Տուրինսկի շրջան
Աշխարհագրություն
Շրջանի տարածքի մակերեսը կազմում է 2709,1 կմ²։
Պրուդովկա (Եդայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Սլոբոդո-Տուրինսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 15091 մարդ։ Բնակչության խտությունը կազմում էր 5,57 մարդ/կմ²։
Արտաքին հղումներ
Կատեգորիա:Սվերդլովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Պրուդովկա (Եդայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Անրի Ռենիե
Կյանքը և գործունեությունը
Անրի Ռենիեն ծնվել է 1964 թվականին, Հոնֆլյորում։ Փարիզում սովորել է իրավագիտություն։ 1885 թվականից նրա ստեղծագործությունները տպագրվել են ֆրանսիական և բելգիական ամսագրերում։ 1911 թվականին ընտրվել է Ֆրանսիական ակադեմիայի անդամ։
Ռենիեի «Գալիք օրեր» (1885), «Հանգստացում» (1886), «Լանդշաֆտներ» (1887), «Դիպվածներ», (1888) բանաստեղծությունների ժողովածուներում, որոնք գրված են ռոմանտիկների և պառնասականների, մասամբ Պոլ Վեռլենի ազդեցությամբ, իշխում է նրբագեղ զգացումների լիրիկան, որը հետագայում «Հնագույն և ասպետական բանաստեղծություններ» (1887-1890), «Ինչպես երազում» (1892) ժողովածուներում դառնում է մշուշապատ սիմվոլների ամբողջություն։ Ռենիեն ազատ ոտանավորն օգտագործելով, փորձել է բարեփոխել ֆրանսիական տաղաչափությունը։ Սակայն «Կավե մեդալները» (1900), «Ջրերի քաղաքը» (1902), «Թռչող մաշիկներ» (1906), «Ժամերի հայելին» (1910), «Բոցի հետքեր» (1921) ժողովածուներում վերադարձել է խիստ ձևի ավանդույթներին։ Ռենիեի պոեզիայի և արձակի («Կրկնակի սիրելին», 1900, «Կենդանի անցյալը» (1905), «Վախ սիրո հանդեպ» (1907), «Մեղսագործուհին» (1920), վեպեր, «Երազի սիրահարները» (1924), «Կորսված երջանկություն» (1924), պատմվածքների ժողովածուներ) գլխավոր թեման ժամանակի վաղանցիկությունն է, գեղեցիկ գոյաձևերի փխրունությունը։ Ռենիե ձգտել է վերակենդանացնել 17-18-րդ դարերի էստեթավորված պալատական կենցաղը։ Նրա արձակին բնորոշ են դեկադենտական գեղապաշտությունը և բարոյական անտարբերությունը, սակայն նկատվում է բուրժուական պրակտիցիզմի, շահասիրության, կեղծավորության դատապարտում։
Ծանոթագրություններ
Կատեգորիա:Ֆրանսիացի գրողներ Կատեգորիա:Գրողներ այբբենական կարգով Կատեգորիա:Ֆրանսիական ակադեմիայի անդամներ Կատեգորիա:Ֆրանսիացի բանաստեղծներ Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիացի գրաքննադատներ Կատեգորիա:Պատվո լեգեոնի շքանշանի ասպետներ
Էդիտա Խերբուս
Էդիտա Խերբուս  ( լեհերեն արտասանությունը։  <span class="IPA" title="Representation in the International Phonetic Alphabet (IPA)">ɛˈdɨta ˈxɛrbuɕ, ), լեհ պարուհի, մոդել և դերասանուհի։ Էդիտան ճանաչվել է հաղթող Պարային Եվրատեսիլ 2008 մրցույթում։ Իր գործընկեր Մարչին Մռոչեկի հետ նրանք երկուսով ներկայացրել են Լեհաստանի հանրապետությունը, Պարային Եվրատեսիլ 2008 մրցույթում ։
Սովորել է Step by Step պարային դպրոցում, քաղաք՝ Կելցե։ Մասնակցել է երկրորդ և չորրորդ պարային հրատարակությունում "Պարեր աստղերի հետ": Երկրորդ հրատարակությունում, նա պարում է Յակուբ Վոսելովկիի հետ, չորրորդ հրատարակությունում՝ Մարչին Մռոչեկի հետ, երկու անգամ նա և իր գործընկերը զբաղեցրել են երրորդ տեղը ։
Արտաքին հղումներ
Կատեգորիա:Լեհ դերասանուհիներ Կատեգորիա:Լեհ երգչուհիներ Կատեգորիա:Պարուհիներ Կատեգորիա:21-րդ դարի երգչուհիներ
Ռեոխորդ
Ռեոխորդ, սարք, որը բաղկացած է ամբողջ երկարությամբ միատեսակ կտրվածք ունեցող (տրամաչափված) մետաղալարից (հիմնականում՝ մանգանինե), սանդղակից և մետաղալարով սահող շարժական կոնտակտից (շարժակից)։ Կիրառվում է տարբեր (հատկապես ավտոմատ) էլեկտրաչափիչ սարքերում՝ էլեկտրական դիմադրության կամ դիմադրությունների հարաբերության սահուն Փոփոխության համար։ Պոտենցիոմետրի հիմնական մասն է։
Կատեգորիա:Էլեկտրաչափիչ սարքեր Կատեգորիա:Էլեկտրոնային բաղկացուցիչներ Կատեգորիա:Չափիչ սարքեր
Ալժիրի զինանշան
Ալժիրի զինանշանը (شعار الجزائر الوطني), կնիք, որը ընդունվել է Ալժիրի կառավարության կողմից։ Հաճախ օգտագործվում է նաև որպես զինանշան։
Բացատրություն
Զինանշանը ընդունվել է 1976 թվական նոյեմբերի 1-ին, սակայն տարբերվում էր նախորդ տարբերակից։ Ֆրանսերեն կարգախոսը փոփոխվել էր արաբերենի ։ Զինանշանի վրա առկա են Իսլամի խորհրդանշանները՝ կիսալուսինը և աստղը։ Արաբերեն տեքստը, որը գրված է զինանշանի կողքերին, ասում է՝ الجمهورية الجزائرية الديمقراطية الشعبية (Ալժիրի ժողովրդական Դեմոկրատական Հանրապետություն՝ երկրի պաշտոնական անվանումը)։
Ֆաթիմայի ձեռքը, որը տարածարջանում հայտնի խորհրդանիշ է, գտնվում է նոր ծագող արևի տակ։ Վերջինս խորհրդանշում է նոր ժամանակները։ Կենտրոնում գտնվող շենքերը և բույսերը խորհրդանշում են արդյունաբերության և գյուղատնտեսության զարգացումը ։
Արտաքին հղումներ
Կատեգորիա:Ալժիր Կատեգորիա:Շենքերով զինանշաններ Կատեգորիա:Արևով զինանշաններ Կատեգորիա:Լեռներով զինանշաններ Կատեգորիա:Աստղով և կիսալուսնով զինանշաններ
Գդալ
Գդալ, սեղանի սպասքի առարկա՝ կոթով ու ձվաձև գոգավոր մասով՝ ջրիկ կամ սորուն ուտելիքներ վերցնելու և բերանը տանելու համար։
Գոգավոր մասի չափսը համապատասխանեցված է մարդու բերանի չափին։ Կիրառվում է որպես ճաշասեղանի սպասքի առարկա, լաբորատոր գործիք և այլն։
Պատմություն
Դեռևս հնագույն ժամանակներում գդալներն օգտագործվում էին որպես սեղանի սպասքի պարագա՝ ի տարբերություն ավելի ուշ հայտնագործված պատառաքաղների։ Աֆրիկյան կալենինին էթնիկ խմբում տարածված է մի ճաշատեսակ, որն ուտում են գդալով։
Հնագույն գդալները պատրաստվում էին փայտից, ոսկորներից, եղջյուրից, հույներն օգտվում էին իրենց չափսերով հարմարավետ ծովային խեցիներով, որոնք որպես գդալ էին ընդունում դեռևս նախնադարյան մարդիկ։ Եգիպտոսում գդալները պատրաստում էին փղի ոսկորներից, քարից, ծառից։ Հաճախ դրանք ծածկում էին կրոնական պատկերներով։ Հռոմեական և հունական քաղաքակրթությունների ծագման ժամանակ առաջացավ բրոնզե և արծաթյա սպասքը։ Պահպանվել են այդ ժամանակաշրջանի բրոնզե և արծաթյա գդալների բազմաթիվ նմուշօրինակներ, որոնք պահվում են ողջ աշխարհի պատմության թանգարաններում։
Միջին դարերում գդալները հիմնականում փայտյա և եղջյուրյա էին։ Բացի այդ, դրանց արտադրության համար երբեմն օգտագործվում էին արույր, պղինձ և արճիճ. այդպիսի գդալները հայտնի դարձան 15-րդ դարում։ Արիստոկրատները և արքաներն օգտվում էին արծաթյա և ոսկյա գդալներից։ Այդպիսի գդալների մասին համեմատաբար վաղ հիշատակումը վերաբերում է 1259 թվականին։ Անգլիացի արքա Էդուարդ I-ի անձնական իրերի թվում 1300 թվականին նշվում էին ոսկյա և արծաթյա գդալները՝ fleur-de-lis դրոշմադրմամբ (փարիզյան արհեստանոցի անվանում)։ Մեծ հետաքրքրություն ունեն թագադրության գդալները, որոնք կիրառվում էին անգլիացի արքաներին օծելու համար։
Գդալները՝ որպես երաժշտական գործիք
Սլավոնական ավանդույթի համաձայն՝ փայտե գդալներն օգտագործվում են որպես երաժշտական գործիք։ Նվագելու հավաքածուն կազմվում է 3-5 գդալներով՝ երբեմն տարբեր չափսերի։ Ձայնն առաջանում է՝ մեկի շերեփի հետևի կողմը մյուսի հետևի կողմին հարվածելով։ Ձայնի տեմբրը կախված է ձայնառաջացման եղանակից ։
Սովորաբար մեկ կատարողն օգտագործում է 3 գդալ, որոնցից երկուսը տեղավորվում են ձախ ձեռքի մատների միջև, իսկ երրորդը բռնում են աջ ձեռքով։ Հարվածները կատարվում են՝ երրորդ գդալը ձախ ձեռքի մյուս երկու գդալներին հարվածելով։ Սովորաբար հարմարավետության համար հարվածները կատարվում են ձեռքի կամ ծնկան վրա։ Երբեմն գդալների տակից զանգուլակներ են կախում ։
Արտաքին հղումներ
Կատեգորիա:Լաբորատոր սպասք
Մոնտա
Բնակչությունը 4544 մարդ է (2008 թվականի տվյալներով)։ Բնակչության խտությունը 175 մարդ/կմ² է։ Տարածքը՝ 26 կմ²։ Փոստային ինդեքս՝ 12046։ Հեռախոսային կոդ՝ 0173։
Բնակավայրի հովանավորն է համարվում սուրբ Անտոնիոն։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Մեգերյան կարպետ
Մեգերյան կարպետ, հայկական գորգագործական արվեստը ներկայացնող ընկերություն։
Պատմություն
«Մեգերյան կարպետ» ընկերությունը հիմնադրվել է 1917 թվականին Նյու Յորքում։ Ի սկզբանե զբաղվել է նոր և անտիկ ձեռագործ գորգերի վերանորոգման և մշակման աշխատանքներով, ինչպես նաև ձեռագործ գորգերի առք ու վաճառքով։ Մեգերյանների գերդաստանն ավելի քան չորս սերունդ զբաղվել է հին գորգերի վերականգնմամբ և նոր գորգերի արտադրությամբ ։
2000 թվականին Մեգերյան ընտանիքի ջանքերով Հայաստանում թարմացվել և վերազինվել է նախկին «Հայգորգ» ընկերությանը պատկանող գործարանը, ՀՀ շրջաններում, Արցախում վերաբացվել են նախկին արտադրական մասնաճյուղերը։ Մեգերյանները Հայաստանում ընդարձակել են գորգերի արտադրությունը` օգտագործելով դիզայնի և ոճավորման այնպիսի տեսակներ, ինչպիսիք են Վասպուրականի, Ղարաբաղի, Լոտուսի, Լոռիի և ժամանակակից այլ ոճավորումներ և լուծումներ։ Արտադրված գորգերը պահպանում են հայկական գորգերի ավանդական ոճն ու դիզայնը ։
Մեգերյան գորգերից գտնվում են Անգլիայի թագուհու պալատում, Հայաստանի, Ռուսաստանի, Վրաստանի, Ֆրանսիայի, Չինաստանի, Եգիպտոսի, Բուլղարիայի, Շվեդիայի և այլ պետությունների նախագահական նստավայրերում, Սուրբ Ղազար կղզու եկեղեցու խորանում ։
Գորգերի ցուցասրահ-թանգարան
«Մեգերյան կարպետ» ընկերությունը Երևանում ցուցասրահ ունի, որտեղ կազմակերպվում են անվճար շրջայցեր։ «Մեգերյան կարպետ» գործարանում 2014 թվականին բացվել է թանգարան, որտեղ ցուցադրվող ամենահին գորգը թվագրված է 17-րդ դարի։  Թանգարան-ցուցասրահում ներկայացված են  անտիկ, հարյուր և ավելի տարեկան հայկական գորգեր։ Հին գորգերի ամենամեծ քանակը Մեգերյանները պահում են Նյու Յորքում ։
Բացի Նյու Յորքի 5-րդ Պողոտայից, ընկերությունը ցուցասրահներ ունի նաև Իտալիայում, Ֆրանսիայում, Շվեցարիայում և Գերմանիայում։
Արտաքին հղումներ
Պաշտոնական կայք
Կատեգորիա:Հայկական գորգեր Կատեգորիա:Հայկական կազմակերպություններ Կատեգորիա:Հայաստանի տնտեսություն
Ձգտող սեպտակորդներ
Ձգտող հնչյունից (VI աստիճանից) կառուցված սեպտակորդը ունի դոմինանտային ֆունկցիա և կոչվում է ձգտող. նշանակվում է՝ DVII7։
Սահմանում և նշանակում
Հիմնական և սեպտիմային հնչյունների միջև կազմված ինտերվալով բնորոշվում են DVII7-ների հետևյալ տեսակները․
Ձգտող սեպտակորդի նախապատրաստումը
Ձգտող սեպտակորդը (հատկապես փոքրացրածը) հաճախ հանդես է գալիս անմիջապես տոնիկայից հետո։ Սակայն, ավելի հաճախ այն նախապատրաստվում է S-ային խմբի որևէ ակորդով, հարմոնիկ միացմամբ։
Ձգտող սեպտակորդը կարող է հանդես գալ նաև D-ից և D7-ից հետո, իսկ երբեմն էլ (շատ հազվադեպ) STVI-ից և tsVI-ից հետո։
Ձգտող սեպտակորդի լուծումը տոնիկայի մեջ
Այդպիսի ձայնատարության դեպքում հիմնական DVII7-ը լուծվում է T, DVII65-ը և DVII43-ը՝ T6, իսկ քիչ օգտագորխվող DVII2-ը՝ անցողիկ T, շատ ավելի հազվադեպ՝ K64։
Ձգտող սեպտակորդը և նրա շրջվածքները տոնիկայի մեջ լուծելիս տոնիկական տերցիան կրկնապատկվում է՝ զուգահեռ կվինտաներից խուսափելու համար։ Այդ կրկնապատկումը պարտադիր չէ, եթե DVII7-ի կամ նրա շրջվածքի դասավորությունն այնպիսին է, որ տոնիկայի մեջ լուծելիս ստացվում են զուգահեռ կվարտաներ և ոչ թե կվինտաներ։
Աղբյուրներ
Կատեգորիա:Երաժշտության տեսություն
Արքայադուստր Մարգարետ
Արքայադուստր Մարգարետ (Մարգարետ Ռոուզ, Margaret Rose,), Մեծ Բրիտանիայի թագավորական ընտանիքի անդամ։
Եղիսաբեթ 2-րդ թագուհու կրտսեր քույրը։
Կենսագրություն
Արքայադուստր Մարգարետը ծնվել է 1930 թվականի օգոստոսի 21-ին Գլեմիս ամրոցում, Շոտլանդիայում։ Նա Ջորջ 6-րդի և Եղիզաբեթ Բոուզ Լայոնի կրտսեր դուստրն էր։ Արքայադուստրը կնքվել է Բուքինգհեմյան պալատի մատուռում։ Նրա կնքահայրը՝ ապագա Էդուարդ 8-րդն էր, նրա հոր ավագ եղբայրը, իսկ կնքամայրը՝ Ինգրիդը, Շվեդիայի ծնյալ արքայադուստրը, մի քանի տարի անց նաև Դանիայի թագուհին։ 1936 թվականին նրա հորեղբայրը՝ Էդուարդ 8-րդը հրժարվեց գահից, և Մարգարետի հայրը դարձավ թագավոր։ Երկրորդ համաշխարհային պատերազմի ժամանակ Մարգարետը մնում է Վինձորի ամրոցում, չնայած Լոնդոնի բազմաթիվ ռմբակոծություններին։
1953 թվականին արքայադուստր Մարգարետը ծանոթացել է կապիտան Պիտեր Տաունսենդի (1914-1995) հետ։ Նա պալատական չէր (Մարգարետի հոր՝ Ջորջ VI-ի օրոք եղել էր թագավորական ախոռապետ), բայց Մեծ Բրիտանիայի Թագավորական ռազմաօդային ուժերի անդամ էր, այդ իսկ պատճառով ընդունվեց թագավորական ընտանիք, և Բուքինգհեմյան պալատ։ Բայց նա ամուսնալուծված էր և երեխաներ ուներ, ինչը անհնարին էր դարձնում արքայադստեր և նրա ամուսնությունը. անգլիկան եկեղեցին և թագավորական ավանդույթներն արգելում են ամուսնությունը բաժանված մարդու հետ։ Թագավորական պալատի օրենքների համաձայն, որպեսզի Արքայադուստր Մարգարետը ամուսնանար կապիտանի հետ, պետք է լրանար նրա 25 տարին և հրաժարվեր իր թագավորական տիտղոսից։ Մի քանի տարի տևած սիրավեպից հետո Մարգարետը հրապարակայնորեն հայտարարել է Պիտերից բաժանվելու մասին «իր երկրի նկատմամբ ունեցած պարտականությունների պատճառով» ։
Մարգարետը դարձել էր լրատվամիջոցների թիրախը՝ իր շահեկան դիրքի և թագավորական ընտանիքին ոչ հարիր վարքի պատճառով։ Նրան նկատել են Ջոն Թյորների հետ, որը հետագայում դարձել է Կանադայի վարչապետը։